Document ID: 31995R1319

31995R1319
L 127/8
SLUŽBENI LIST EUROPSKE UNIJE
09.06.1995.
UREDBA KOMISIJE (EZ) br. 1319/95
od 9. lipnja 1995.
o izmjeni Uredbe (EEZ) br. 338/92 o utvrđivanju detaljnih pravila za primjenu Uredbe Vijeća (EEZ) br. 3763/91 u pogledu kvote Zajednice za uvoz 8 000 tona pšeničnih posija obuhvaćenih oznakom KN 2302 30 i podrijetlom iz zemalja AKP-a u francuski departman Réunion
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EEZ) br. 3763/91 od 16. prosinca 1991. o uvođenju posebnih mjera s obzirom na određene poljoprivredne proizvode u korist francuskih prekomorskih departmana (1), kako je zadnje izmijenjena Uredbom (EZ) br. 3290/94 (2), a posebno njezin članak 3. stavak 5.,
budući da provedba Sporazuma o poljoprivredi iz Urugvajske runde zahtijeva značajne izmjene dogovora o uvozu; budući da se stoga moraju, na odgovarajući način, prilagoditi detaljna pravila za primjenu Uredbe Komisije (EEZ) br. 338/92 (3);
budući da su mjere predviđene ovom Uredbom u skladu s mišljenjem Upravljačkog odbora za žitarice,
DONIJELA JE OVU UREDBU:
Članak 1.
Članak 1. Uredbe (EEZ) br. 338/92 zamjenjuje se sljedećim:
„Članak 1.
Ovom se Uredbom utvrđuju detaljna pravila za primjenu godišnje kvote Zajednice za uvoz, koji je izuzet od uvozne pristojbe, 8 000 tona pšeničnih posija obuhvaćenih oznakom KN 2302 30 i podrijetlom iz zemalja AKP-a u francuski departman Réunion u skladu s člankom 3. stavkom 4. Uredbe (EEZ) br. 3763/91.”
Članak 2.
Ova Uredba stupa na snagu trećeg dana od dana objave u Službenom listu Europskih zajednica.
Primjenjuje od 1. srpnja 1995.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 9. lipnja 1995.

Labels: 3
17
18